জনশক্তি কর্মসংস্থান ও প্রশিক্ষণ ব্যুরোর পরিসংখ্যান ঘেঁটে জানা যায়, চলতি বছরের জানুয়ারি মাস থেকে জুন মাস পর্যন্ত দেশ থেকে মোট শ্রমিক পাড়ি জমিয়েছে তিন লাখ ৯২ হাজার ২৫০ জন। এ রমধ্যে জানুয়ারি মাসে গিয়েছে ৮১ হাজার ৮৪৬ জন। সেটি কমতে কমতে জুন মাসে এসে দাঁড়িয়েছে ৪৪ হাজার ৯৭৫ জনে অর্থাৎ প্রায় অর্ধেকে নেমে এসেছে। একইভাবে ১২ হাজারেরও বেশি নারী শ্রমিক সৌদি আরব, জর্ডানসহ মধ্যপ্রাচ্যের বিভিন্ন দেশে গেলেও সেটি কমতে কমতে এখন পাঁচ হাজারে এসে ঠেকেছে।